Михаил Лермонтов
Звуци

Превод от руски: Мария Шандуркова, 2014

chitanka.info

Що за звуци! Сладостта им свята

слушам вцепенен;

губя вечност, небеса, земята

и самия мен.

Всемогъщи! Що за звуци! Жадно

ги с сърце ловя,

както пътник в пустошта отпаднал

капката вода!

И отново раждат във душата

сън от весел ден,

и обличат с дреха пак живота,

който днес не е.

Тези звуци образ съживяват,

образът й мил;

чувам тих плач, сякаш на раздяла,

и душа боли.

И безпаметно аз пак отпивам

от горчиви дни,

и човешки думи пак напират

в мислите сами.

1830 или 1831

Превод: 27.09.2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.